Príloha č. 1 - Opis predmetu zákazky

1. Predmetom zákazky je Zabezpečenie odberu, prepravy a spracovania nebezpečného odpadu kat. číslo 19 01 07 (popolček).  Súčasťou predmetu zákazky je preprava a skládkovanie odpadu, vrátane všetkých súvisiacich služieb.
2. Množstvo odobraného a uskladneného odpadu: Popolček 1 500,00 ton v zásobnom sile a 20,00 ton vo veľkokapacitnom kontajnery.
3. Predpokladaná hodnota zákazky: Popolček 298 280,00 EUR bez DPH.
4. Lehota odberu odpadu : 6 mesiacov od účinnosti zmluvy.
5. Miesto odberu odpadu: ZEVO Vlčie hrdlo 72, 821 07 Bratislava
6. Minimálne požiadavky na predmet zákazky – špecifikácia predmetu zákazky:

Technická špecifikácia:

Popolček:

V zmysle Prílohy č. 1 k Vyhláške č. 365/2015 Z. z., ktorou sa ustanovuje Katalóg odpadov ide o nebezpečný odpad skupiny 19 - ODPADY ZO ZARIADENÍ NA ÚPRAVU ODPADU, Z ČISTIARNÍ ODPADOVÝCH VÔD MIMO MIESTA ICH VZNIKU A Z ÚPRAVNÍ PITNEJ VODY A PRIEMYSELNEJ VODY

Podskupina 19 01 - ODPADY ZO SPAĽOVANIA ALEBO PYROLÝZY ODPADU

Kód odpadu 19 01 07 – Tuhý odpad z čistenia plynov

Kategória odpadu – N, katalógové číslo odpadu : 19 01 07 tuhý odpad z čistenia plynov.

Odpad z čistenia spalín vzniká priebežne počas 24 hodín. Množstvo odpadu je závislé od množstva spáleného odpadu a obsahu škodlivých látok, ktoré sa zachytia na textilných filtroch. Prevádzka ZEVO Bratislava je nepretržitá s jednou alebo dvomi plánovanými odstávkami za rok. Množstvo odpadu, ktoré vznikne za rok je cca 2 600 ton. Odpad je uložený v zásobnom sile – areál ZEVO Vlčie hrdlo 72, 821 07 Bratislava. Nebezpečný odpad (popolček) je nutné odoberať priebežne. Zásobné silo je možné plniť iba do 70% jeho objemu, to znamená cca 70 ton odpadu. Denne vznikne počas prevádzky obidvoch kotlov na najvyšší výkon 10 ton tohto odpadu. Nebezpečný odpad vzniká aj počas odstávky zariadenia, počas ktorej je vyskladňovaný do veľkokapacitných kontajnerov. Je potrebné zabezpečiť odber, prepravu a spracovanie z veľkokapacitných kontajnerov.

Odpad je možné odoberať v ZEVO:

od pondelka do piatku od 13:30 hod. do 20:00 hod.,

cez víkend od 6:00 hod. do 20:00 hod. a

vo výnimočných prípadoch od 20:00 hod. do 6:00 hod.

Odber odpadu a všetky s tým súvisiace činnosti musia byť vykonané v zmysle zákona č. 124/2006 Z. z. o BOZP.

Odpad musí byť pred uložením na skládku preukázateľne upravený v zmysle zákona č. 79/2015 Z. z. o odpadoch v znení neskorších predpisov.